JTS จับมือพันธมิตรเกาหลี ลุยธุรกิจ Hyperscale Data Center- Cloud Service
JTS จับมือพันธมิตรเกาหลี ลุยธุรกิจ Hyperscale Data Center- Cloud Service
JTS จับมือพันธมิตรเกาหลี ลุยธุรกิจ Hyperscale Data Center- Cloud Service
23 ก.ย. 2563

บริษัท จัสมิน เทเลคอม ซิสเต็มส์  จำกัด (มหาชน) หรือ JTS แจ้งว่าวันนี้ (23 ก.ย.) บริษัทได้ลงนามในสัญญา “Strategic Collaboration Agreement” กับ KT Corporation (KT) พันธมิตรจากประเทศเกาหลีใต้  เพื่อดำเนินธุรกิจ Hyperscale Data Center และ Cloud Service ซึ่งจะเป็นรากฐานในการเพิ่มมูลค่าทางธุรกิจให้แก่กลุ่มบมจ.จัสมิน อินเตอร์เนชั่นแนล (JAS) ต่อไปในอนาคต
ทั้งนี้ KT จะทำหน้าที่เป็นพันธมิตรทางด้านกลยุทธ์ การพัฒนาธุรกิจ การร่วมมือกับผู้ให้บริการคลาวด์ระดับโลก รวมถึงการนำเทคโนโลยีทางด้าน Data Center และ Solution ต่างๆ ที่เกี่ยวข้องมาพัฒนาร่วมกับบริษัท
ปัจจุบัน KT เป็นผู้ให้บริการด้านโทรคมนาคมอันดับหนึ่งในประเทศเกาหลีใต้ และมีความเชี่ยวชาญด้าน Internet Data Center (IDC) ในประเทศเกาหลีใต้มากว่า 10 ปี  ขณะที่ บริษัทมีประสบการณ์การให้บริการด้านโทรคมนาคมกับลูกค้าองค์กร  รวมถึงการให้บริการโครงสร้างพื้นฐานคลาวด์ (Infrastructure as a service – IaaS)  การร่วมมือระหว่างบริษัทฯ กับ KT ในครั้งนี้จะนำมาซึ่งพันธมิตรผู้ให้บริการคลาวด์ระดับโลก อันจะเป็นการเปิดตลาดคลาวด์โซลูชั่นอย่างครบวงจรในประเทศไทยเพื่อต่อยอดการให้บริการอื่น ๆ ซึ่งรวมถึง
Data Center การให้บริการโครงสร้างพื้นฐานคลาวด์  และการให้บริการวงจรเช่าระหว่างประเทศ (IPLC) ของกลุ่ม JAS ร่วมกันต่อไป